CONVOCATÒRIA OBERTA D'AJUDES PER A LA REALITZACIÓ DE PRÀCTIQUES EXTERNES DEL MÀSTER INTERUNIVERSITARI EN COOPERACIÓ AL DESENVOLUPAMENT-ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/28606)
  + [Valencià](/va/acuerdo/28604)






Selector de idioma

Leer

* [Español](/es/acuerdo/28622)
* [Valencià](/va/acuerdo/28364)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA OBERTA D'AJUDES PER A LA REALITZACIÓ DE PRÀCTIQUES EXTERNES DEL MÀSTER INTERUNIVERSITARI EN COOPERACIÓ AL DESENVOLUPAMENT-ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA OBERTA D'AJUDES PER A LA REALITZACIÓ DE PRÀCTIQUES EXTERNES DEL MÀSTER INTERUNIVERSITARI EN COOPERACIÓ AL DESENVOLUPAMENT-ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT

Data d'aprovació
:   26/07/2022

Data de publicació
:   27/07/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/28004)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/28415)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/28151)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA OBERTA D'AJUDES PER A LA REALITZACIÓ DE PRÀCTIQUES EXTERNES DEL MÀSTER INTERUNIVERSITARI EN COOPERACIÓ AL DESENVOLUPAMENT-ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT&url=https://www.boua.ua.es/va/acuerdo/28228)

**Títol:** CONVOCATÒRIA OBERTA D'AJUDES PER A LA REALITZACIÓ DE PRÀCTIQUES EXTERNES DEL MÀSTER INTERUNIVERSITARI EN COOPERACIÓ AL DESENVOLUPAMENT-ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 26 de juliol de 2022

CONVOCATÒRIA OBERTA D'AJUDES PER A LA REALITZACIÓ DE PRÀCTIQUES EXTERNES DEL MÀSTER INTERUNIVERSITARI EN COOPERACIÓ AL DESENVOLUPAMENT-ESPECIALITAT EN SOSTENIBILITAT AMBIENTAL- DE LA UNIVERSITAT D'ALACANT.

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'ajudes per a finançar estades (en modalitat bossa de viatge per a desplaçament, allotjament i manutenció) de l'alumnat matriculat en el Màster Interuniversitari en Cooperació al Desenvolupament - especialitat en Sostenibilitat Ambiental- per a la realització de les pràctiques externes de segon curs, tant en la seua modalitat professional com investigadora.

2. Requisits de les Persones Beneficiàries

Podran obtindre la condició de persona beneficiara i sol·licitar aquesta ajuda l'alumnat que:

1. Es trobe matriculat en el segon curs del Màster Interuniversitari en Cooperació al Desenvolupament, especialitat en Sostenibilitat Ambiental, curs acadèmic 2022/2023 i finalitze l'estada de pràctiques abans del 6 de juny de 2023.

2. Acredite que ha superat els 60 ECTS del primer curs.

3. Dispose de l'informe favorable del coordinador acadèmic del Màster en Cooperació al Desenvolupament. Els criteris perquè l'informe siga favorable, són els següents:

3.1 Que l'estudiant reunisca els criteris acadèmics establits per la Universitat per a cursar el segon curs.

3.2 Que haja formalitzat la matrícula per a dur a terme aquests estudis i aquesta es trobe en vigor.

3.3 Que la seua opció de TFM i la seua tutorització hagen sigut aprovades pel coordinador acadèmic i la Comissió Acadèmica del Màster.

3.4 Presentar un pla de treball per a la investigació a dur a terme, objecte de l'ajuda sol·licitada.

3.5 Que el pla de treball siga aprovat pel coordinador acadèmic del Màster.

4. No siga beneficiari/a d'una altra ajuda destinada al mateix objecte.

3. Número i dotació de les beques.

La dotació màxima a assignar en aquesta convocatòria és de deu mil euros (10.000 €) i està supeditada a la disponibilitat pressupostària de la UA. Per al càlcul de l'ajuda entre les persones beneficiàries es tindrà en compte la duració del viatge, així com la destinació i característiques de les pràctiques a realitzar.

Les dotacions màximes per conceptes són les següents:

1. Dotació màxima de 1.500 € per persona, per a sufragar les despeses de desplaçament, visat i assegurança mèdica.

2. Dotació màxima diària de 37 € per manutenció.

3. Dotació màxima diària de 65 € per allotjament.

Les ajudes es distribuiran a cada beneficiari o beneficiària, de la següent forma:

- Un 60% de l'ajuda s'abonarà anticipadament després de la resolució de concessió.

- El 40% restant s'abonarà una vegada es finalitze l'estada i es justifique l'ajuda en els termes establits en l'article 9.3 de les presents bases.

4. Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'obrirà des de l'endemà de la publicació d'aquesta convocatòria en el BOUA fins que s'esgoten els crèdits assignats o, si escau, se supere el termini màxim per a realitzar l'estada establit en l'article segon de la present convocatòria.

4.2. Procediment de presentació

Per a presentar la seua candidatura, tota persona interessada haurà de fer-ho a través de UACloud, mitjançant el tràmit d'Instància Genèrica disponible en l'apartat eAdministración, dirigida al Servei de Relacions Internacionals- Subdirecció de Convenis de Cooperació Universitària al Desenvolupament i Voluntariat Internacional, aportant les següents dades:

- En el camp EXPOSA haurà d'indicar-se "Instància dirigida al Servei de Relacions Internacionals -Subdirecció Convenis de Cooperació Universitària al Desenvolupament i Voluntariat Internacional: convocatòria ajudes pràctiques Màster Cooperació".

- En el camp SOL·LICITA haurà d'indicar-se que es desitja participar en aquesta convocatòria amb la realització de l'estada de pràctiques al país determinat (especificar país).

- En el camp DOCUMENTS ADJUNTS haurà de pujar-se la documentació següent, de manera independent i en format PDF.

a) Formulari de sol·licitud, que podrà descarregar-se en el següent enllaç: <https://sri.ua.es/va/cooperacion/convocatorias/convocatoria-practiques-externes-master.html>

b) Pla de treball de les pràctiques a realitzar, amb el vistiplau del coordinador acadèmic del Màster en Cooperació al Desenvolupament.

c) Declaració de responsabilitat de no gaudir d'una ajuda d'igual naturalesa i per a la mateixa finalitat.

5. Criteris d'adjudicació

S'atorgaran a tots aquells i aquelles sol·licitants que reunisquen els requisits de participació detallats en l'article segon de les presents bases.

6. Òrgan Gestor i Comissió de valoració

6.1. Òrgan gestor

L'òrgan gestor de la convocatòria és la Subdirecció de Convenis de Cooperació Universitària al Desenvolupament i Voluntariat Internacional, adscrita al Servei de Relacions Internacionals, i l'adreça electrònica de contacte és [u.uzenixomyjhi@gi.fq](mailto:a.uijyhvfnjnxx@iv.il). L'òrgan gestor s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

6.2. Comissió de valoració

La Comissió encarregada realitzarà l'examen i avaluació de les sol·licituds presentades, així com la consegüent proposta de concessió de les ajudes.

La Comissió tindrà la següent composició:

Presidència:

- Vicerectora de Relacions Internacionals i Cooperació per al Desenvolupament.

Secretària:

- Subdirectora de Convenis de Cooperació Universitària al Desenvolupament i Voluntariat Internacional.

Vocals:

- Coordinador acadèmic del Màster en Cooperació al Desenvolupament - especialitat en Sostenibilitat Ambiental.

- Director del Secretariat de Cooperació per al Desenvolupament.

La presidenta, en cas d'absència, podrà delegar en el o la vocal que determine.

7. Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://sri.ua.es/va/cooperacion/convocatorias/convocatoria-practiques-externes-master.html>, substituint la notificació a les persones interessades i produint els mateixos efectes.

Després de rebre la sol·licitud, s'elaborarà una relació provisional de sol·licituds admeses i s'establirà un termini d'esmena de 5 dies naturals a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i s'elevarà a la Comissió de valoració.

Finalment, a la vista de la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8. Marc legal i pressupostari

La convocatòria d'ajuda, que serveix de base reguladora es troba recollida en la línia de subvenció núm. 85 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatoria.

La dotació de les ajudes d'un màxim de 10.000 € euros serà sufragada amb càrrec al capítol IV, orgànica 5160 4B 00 10 del pressupost del Vicerectorat de Relacions Internacionals i Cooperació per al Desenvolupament. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

9. Obligació i justificació del beneficiari

Les obligacions dels beneficiaris d'aquesta convocatòria són:

1. Acceptar per escrit la bossa concedida en el termini de deu dies hàbils a partir de la recepció de la notificació de concessió, a través de l'email [e.jpgeyboriigp@gw.wx](mailto:f.qqsyrhrvdhci@ku.yo) Si no fora acceptada en aquest termini, s'entendrà que es renuncia a aquesta, llevat que existisca una causa degudament justificada.

2. Realitzar l'activitat que fonamenta la concessió de la subvenció, sense que puga realitzar-se canvi o cap modificació de l'objecte o la finalitat per a la qual es concedida.

3. Aportar, una vegada finalitzada l'estada i en un termini màxim de deu dies naturals, la següent documentació:

a) Justificació econòmica que comprendrà tota la documentació (factures, tiquets, etc.) que justifiquen les despeses efectuades amb càrrec a la subvenció concedida. No s'admetran justificants econòmics amb data posterior al 6 de juny de 2023.

b) Informe final de pràctiques externes que especificarà amb el màxim detall els objectius aconseguits, els resultats obtinguts i les activitats realitzades.

4. L'alumnat beneficiari procedirà al reintegrament de les quantitats percebudes quan s'incomplisca totalment o parcialment l'objecte de l'activitat o l'obligació de justificació econòmica, en els termes establits en la legislació de subvencions.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://www.ua.es/va/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 26 de Juliol de 2022

La rectora

P.D. de signatura, Vicerectora de Relacions Internacionals

i Cooperació per al Desenvolupament.

(Resolució de 22 de desembre de 2020)





[Carretera Sant Vicent del Raspeig s/n  
03801 Sant Vicent del Raspeig - Alacant  
 Tel. 14 222 8936 - Fax 74 385 9203](https://www.google.es/maps/@40.241654,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12699&trk=tyah&trkInfo=tarId%6K6904018357446%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)